stanford-oval/wikipedia huggingface dataset:
รายชื่อภาพยนตร์โดราเอมอน
ภาพยนตร์สั้น

ภาพยนตร์สั้นประกอบด้วย โดรามีจัง, โดรามี & แก๊งป่วนก๊วนโดราเอมอน และ แก๊งป่วนก๊วนโดราเอมอน โดยภาพยนตร์สั้นจะฉายคู่กับภาพยนตร์ ยกเว้น โมโมทาโร่โนบิตะ ซึ่งฉายคู่กับภาพยนตร์ของ 21 เอมอน และ การผจญภัยของเคนจัง ซึ่งสร้างขึ้นเพื่อเป็นส่วนหนึ่งของแคมเปญเพื่อรำลึกถึงปีคนพิการสากลใน ค.ศ. 1981
| ตอน | ชื่อ | วันที่ฉายครั้งแรก |
| --- | --- | --- |
| 1 | "โมโมทาโร่โนบิตะ"  (ญี่ปุ่น: ドラえもん ぼく、桃太郎のなんなのさ) | 1 สิงหาคม ค.ศ. 1981 (1981-08-01) |
| 2 | "การผจญภัยของเคนจัง"  (ญี่ปุ่น: ドラえもん ケンちゃんの冒険) | กรกฎาคม ค.ศ. 1981 (1981-07) |
| 3 | "โทคิเมกิ โซลาร์ คาร์ นิยน"  (ญี่ปุ่น: トキメキソーラーくるまによん) | 7 มีนาคม ค.ศ. 1992 (1992-03-07) |
| 4 | "พระอาทิตย์คือเพื่อนของเรา ไปเลยโซราเอมอน!"  (ญี่ปุ่น: 太陽は友だち がんばれ!ソラえもん号) | 6 มีนาคม ค.ศ. 1993 (1993-03-06) |
| 5 | "2112 กำเนิดโดราเอมอน"  (ญี่ปุ่น: 2112年ドラえもん誕生) | 4 มีนาคม ค.ศ. 1995 (1995-03-04) |
| 6 | "โดราเอมอนกลับโลกอนาคต"  (ญี่ปุ่น: 帰ってきたドラえもん) | 7 มีนาคม ค.ศ. 1998 (1998-03-07) |
| 7 | "คืนก่อนแต่งงานของโนบิตะ"  (ญี่ปุ่น: のび太の結婚前夜) | 6 มีนาคม ค.ศ. 1999 (1999-03-06) |
| 8 | "คิดถึงคุณย่า"  (ญี่ปุ่น: おばあちゃんの思い出) | 11 มีนาคม ค.ศ. 2000 (2000-03-11) |
| 9 | "ไจแอนท์สู้เขานะ"  (ญี่ปุ่น: がんばれ!ジャイアン!!) | 10 มีนาคม ค.ศ. 2001 (2001-03-10) |
| 10 | "วันที่ผมเกิด"  (ญี่ปุ่น: ぼくの生まれた日) | 9 มีนาคม ค.ศ. 2002 (2002-03-09) |
| 11 | "โดราเอมอน ครบรอบ 25 ปี"  (ญี่ปุ่น: ドラえもんアニバーサリー25) | 6 มีนาคม ค.ศ. 2004 (2004-03-06) |
ภาพยนตร์สั้น > โดรามีจัง

| ตอน | ชื่อ | วันที่ฉายครั้งแรก |
| --- | --- | --- |
| 1 | "โดรามีจังมินิโดรา SOS!!!"  (ญี่ปุ่น: ミニドラSOS!!) | 11 มีนาคม ค.ศ. 1989 (1989-03-11) |
| 2 | "โดรามีจัง อาราระกับยุวชนกองโจร"  (ญี่ปุ่น: アララ少年山賊団!) | 9 มีนาคม ค.ศ. 1991 (1991-03-09) |
| 3 | "โดรามีจัง สวัสดีไดโนคิดส์"  (ญี่ปุ่น: ハロー恐竜キッズ!!) | 6 มีนาคม ค.ศ. 1993 (1993-03-06) |
| 4 | "โดรามีจัง หมวกฟางสีฟ้าใบนั้น"  (ญี่ปุ่น: 青いストローハット) | 12 มีนาคม ค.ศ. 1994 (1994-03-12) |
ภาพยนตร์สั้น > โดรามี & แก๊งป่วนก๊วนโดราเอมอน

| ตอน | ชื่อ | วันที่ฉายครั้งแรก |
| --- | --- | --- |
| 1 | "โดรามี & แก๊งป่วน 7 เซียนซามูไรแห่งโรงเรียนฝึกอบรมหุ่นยนต์"  (ญี่ปุ่น: ドラミ&ドラえもんズ ロボット学校七不思議!?) | 2 มีนาคม ค.ศ. 1996 (1996-03-02) |
| 2 | "โดรามี & แก๊งป่วนก๊วนโดราเอมอน: ดินแดนอวกาศตกอยู่ในอันตราย"  (ญี่ปุ่น: ドラミ&ドラえもんズ 宇宙ランド危機イッパツ!) | 10 มีนาคม ค.ศ. 2001 (2001-03-10) |
ภาพยนตร์สั้น > แก๊งป่วนก๊วนโดราเอมอน

| ตอน | ชื่อ | วันที่ฉายครั้งแรก |
| --- | --- | --- |
| 1 | "จอมโจรโดราแปงกับจดหมายท้าลึกลับ"  (ญี่ปุ่น: ザ☆ドラえもんズ 怪盗ドラパン謎の挑戦状!) | 8 มีนาคม ค.ศ. 1997 (1997-03-08) |
| 2 | "ยุทธการกองทัพแมลง ดึ๊ง ดึ๊ง"  (ญี่ปุ่น: ザ☆ドラえもんズ ムシムシぴょんぴょん大作戦!) | 7 มีนาคม ค.ศ. 1998 (1998-03-07) |
| 3 | "อาณาจักรขนมมหัศจรรย์พันลึก"  (ญี่ปุ่น: ザ☆ドラえもんズ おかしなお菓子なオカシナナ?) | 6 มีนาคม ค.ศ. 1999 (1999-03-06) |
| 4 | "ด่วนซิ่งปู๊นระทึก"  (ญี่ปุ่น: ザ☆ドラえもんズ ドキドキ機関車大爆走!) | 11 มีนาคม ค.ศ. 2000 (2000-03-11) |
| 5 | "โกล! โกล! โกล!!"  (ญี่ปุ่น: ザ☆ドラえもんズ ゴール!ゴール!ゴール!!) | 9 มีนาคม ค.ศ. 2002 (2002-03-09) |
แหล่งข้อมูลอื่น

เว็บไซต์อย่างเป็นทางการของ โดราเอมอน เดอะมูฟวี่
กลุ่ม 40 ส.ว.

กลุ่ม 40 ส.ว. เป็นการรวมตัวกันของสมาชิกวุฒิสภา (ส.ว.) ในขณะนั้น จำนวน 40 คน ตามสถานการณ์ต่าง ๆ ซึ่งส่วนใหญ่มีความขัดแย้งกับทักษิณ ชินวัตร และพรรคการเมืองที่ทักษิณก่อตั้ง เช่น พรรคพลังประชาชน และพรรคเพื่อไทย เป็นต้น โดยปัจจุบันสามารถแบ่งได้เป็น 2 ชุด ใน 2 ยุค ดังนี้
ชุด พ.ศ. 2551
ชุด พ.ศ. 2567
พ.ศ. 2551

กลุ่ม 40 ส.ว. ชุดปี พ.ศ. 2551 เป็นการรวมตัวกันของสมาชิกวุฒิสภา (ส.ว.) ที่มาจากการเลือกตั้งและจากการสรรหา โดยไม่มีการจดทะเบียนหรือมีกฎระเบียบข้อบังคับอย่างเป็นทางการ สมาชิกในกลุ่มนี้เป็นที่รู้จักเนื่องจากมีความกระตือรือร้นในการทำงาน มักอภิปรายในสภาและยื่นญัตติต่าง ๆ ซึ่งทำให้กลุ่มนี้มีบทบาทที่โดดเด่นและเป็นที่จับตามองจากสื่อมวลชนและสาธารณชน
พ.ศ. 2551 > ประวัติ

กลุ่ม 40 ส.ว. ชุดปี พ.ศ. 2551 เป็นการรวมตัวกันของสมาชิกวุฒิสภาประมาณ 40 คน ร่วมหารือถึงการลงชื่อเพื่อเปิดอภิปรายทั่วไป ครม. สมัคร โดยไม่ลงมติ ตามรัฐธรรมนูญ มาตรา 161   ประกอบด้วยสมาชิกวุฒิสภาที่มีจุดยืนในการคัดค้านการแก้ไขรัฐธรรมนูญ พ.ศ. 2550 และมีการดำเนินการทางการเมืองที่ชัดเจนในการต่อต้านกลุ่มการเมืองที่พวกเขาเห็นว่าไม่ถูกต้อง กลุ่มนี้มีลักษณะแนวทางไม่เห็นด้วยกับพรรคพลังประชาชนและพรรคเพื่อไทยที่มีการสนับสนุนทักษิณ ชินวัตร
วิกฤตการณ์การเมืองในประเทศไทย พ.ศ. 2548-2552 กลุ่ม 40 สว. มีบทบาทสำคัญในการอภิปรายและการตัดสินใจต่างๆ เพื่อหาทางออกจากวิกฤติ มีผลงานเด่น ๆ ได้แก่ เรียกร้องให้นายสมัครลาออกหรือยุบสภาหลังเกิดเหตุการณ์ นปช. ปะทะพันธมิตรฯ ที่ถนนราชดำเนิน , การยื่นวินิจฉัยกรณีจัดรายการชิมไปบ่นไปของนายสมัคร สุนทรเวช จนต้องพ้นจากตำแหน่งนายกรัฐมนตรีจากคำพิพากษาของศาลรัฐธรรมนูญ เมื่อวันที่ 9 กันยายน พ.ศ. 2551 , ลงชื่อคัดค้านการก่อสร้างรัฐสภาใหม่ที่เกียกกาย, ไม่เข้าร่วมประชุมรัฐสภา เพื่อรับฟังการแถลงนโยบายของรัฐบาลนายสมชาย วงศ์สวัสดิ์ และเรียกร้องนายสมชาย วงศ์สวัสดิ์ ลาออกหรือยุบสภา เพื่อแสดงความรับผิดชอบต่อเหตุการณ์การสลายการชุมนุมของกลุ่มพันธมิตรประชาชนเพื่อประชาธิปไตยด้วยความรุนแรงในวันที่ 7 ตุลาคม ที่หน้าอาคารรัฐสภา เคยยื่นศาลรัฐธรรมนูญวินิจฉัยกรณีนายสมชายถือหุ้น บ.ซีเอส ล็อกอินโฟร์ จำกัด และยังได้คัดค้านการแก้ไข รธน.ปี 50 ไม่เห็นด้วยกับการตั้ง ส.ส.ร.3 เป็นต้น
หลังจากที่สมาชิกในกลุ่มหมดวาระการดำรงตำแหน่ง สถานะของกลุ่มก็เริ่มห่างหายไป สมาชิกบางคนที่เคยมีบทบาทสำคัญในการประสานงานกลุ่มก็ไม่ได้รับการเลือกตั้งใหม่ ทำให้กลุ่ม 40 สว. เริ่มแตกแยกและไม่ได้มีการประชุมหรือทำงานร่วมกันอย่างเป็นทางการเหมือนเดิม แต่สมาชิกบางส่วนยังคงมีการพบปะและแลกเปลี่ยนความคิดเห็นกันในบางโอกาสตามความเหมาะสม
พ.ศ. 2551 > รายชื่อ > สายสรรหา

กมล ประจวบเหมาะ
หม่อมราชวงศ์ปรียนันทนา รังสิต
ไพบูลย์ นิติตะวัน
คำนูณ สิทธิสมาน
วรินทร์ เทียมจรัส
ประสาร มฤคพิทักษ์
มณเฑียร บุญตัน
อนุศาสน์ สุวรรณมงคล
ตวง อันทะไชย
สุรศักดิ์ ศรีอรุณ
สมชาย แสวงการ
เจตน์ ศิรธรานนท์
ตรึงใจ บูรณะสมภพ
เดชอุดม ไกรฤทธิ์
วิทวัส บุญยสถิต
สุรชัย เลี้ยงบุญเลิศชัย
พ.ศ. 2551 > รายชื่อ > สายเลือกตั้ง

รสนา โตสิตระกูล ส.ว.กรุงเทพฯ
สาย กังกเวคิน ส.ว.ระยอง
สุมล สุตะวิริยะวัฒน์ ส.ว.เพชรบุรี
ประเสริฐ ชิตพงศ์ ส.ว.สงขลา
สุรจิต ชิรเวทย์ ส.ว.สมุทรสงคราม
พ.ศ. 2551 > ข้อเสนอการปฏิรูปประเทศก่อนเลือกตั้ง

ในวันที่ 14-16 พฤษภาคม พ.ศ. 2557 ส.ว. ไพบูลย์ นิติตะวัน ได้ไปร่วมรายการ เจาะข่าวเด่น ของ สถานีวิทยุโทรทัศน์ไทยทีวีสีช่อง 3 พร้อมกับชูวิทย์ กมลวิศิษฎ์ ดำเนินรายการโดย สรยุทธ สุทัศนะจินดา นายไพบูลย์ ยืนยันว่า นายกคนกลางที่ตนไม่สามารถเปิดเผยชื่อได้นั้น เมื่อเข้ามาดำรงตำแหน่ง จะสามารถแก้ไขปัญหาเศรษฐกิจ และความขัดแย้งได้ หากมีผู้ต่อต้าน ไม่ยอมรับ ก็จะสามารถจัดการกับปัญหาได้
นาย ไพบูลย์ ยืนยันว่าการแต่งตั้งนายกคนกลางนั้นเป็นเป็นไปตามมาตรา 7 ถ้าใช้มาตรา 7 ไม่ได้ ก็สามารถใช้อำนาจตามมาตรา 3 ของรัฐธรรมนูญได้ และเมื่อถูกซักถามจากนายชูวิทย์ ว่าที่จะปฏิรูป จะทำอะไรบ้าง? ในที่สุดนายไพบูลย์ จึงได้บอกรายละเอียดของการปฏิรูปคร่าวๆ ออกมาโดยกล่าวว่า
1. "พรรคการเมืองไม่ให้ใครไปเป็นเจ้าของ มหาชนเป็นเจ้าของ"
2. "ติดป้าย ติดเป้ยอะไร ไม่ต้องไปติด กกต. ไปติดให้เอง หาเสียงให้"
3. "เวลาเลือกตั้งเข้ามา ห้ามหาเสียงอะไรที่นอกจากการเป็น ส.ส. ทำหน้าที่นิติบัญญัติ คุณก็พูดแต่เรื่องกฎหมาย ไปพูดเรื่องบ้าเรื่องบออะไร 2 ล้านล้าน"
ซึ่งแบ่งเป็นประเด็นหลักๆ 3 ข้อ ซึ่งก็ถูกซักจากนายชูวิทย์ ว่าทำไม่ได้ในทางปฏิบัติ ไม่สามารถรับประกันการแก้ไขปัญหาได้ และเมื่อมองในรายละเอียดแล้วก็มีปัญหาจริง เช่น
ตามข้อ 1. ถึงนายทุนไม่ได้เป็นเจ้าของพรรค แต่พรรคก็ต้องทำตามมติพรรค ซึ่งจะโน้มเอียงไปตามความเห็นของหัวหน้าพรรคการเมืองอยู่ดี
ตามข้อ 2. หมายความว่า กกต. เป็นผู้หาเสียง และ พรรคการเมืองไม่มีสิทธิในการหาเสียง หมายความว่าหาก กกต. ไม่เป็นกลางอย่างแท้จริง อาจจะไม่หาเสียงให้พรรคการเมืองที่เป็นฝ่ายตรงข้ามกับตน
ตามข้อ 3. เป็นการยึดอำนาจบริหารจาก สภาผู้แทนราษฎรไทย และอนุญาตให้มีแค่อำนาจนิติบัญญัติเท่านั้น ซึ่งทำให้รัฐบาลไม่สามารถบริหาร หรือ ดำเนินโครงการพัฒนาประเทศใดๆ ได้
พ.ศ. 2567

กลุ่ม 40 ส.ว. ในปี พ.ศ. 2567 เป็นคำที่สื่อมวลชนใช้เรียกกลุ่มสมาชิกวุฒิสภาไทย ชุดที่ 12 ที่แต่งตั้งโดยคณะรักษาความสงบแห่งชาติ (คสช.) จำนวน 40 คน ที่ได้ยื่นเรื่องต่อพรเพชร วิชิตชลชัย ประธานวุฒิสภาในขณะนั้น เพื่อให้ส่งเรื่องต่อไปให้ศาลรัฐธรรมนูญวินิจฉัย จนนำมาสู่การถอดถอนนายเศรษฐา ทวีสิน ออกจากตำแหน่งนายกรัฐมนตรี ตามรัฐธรรมนูญแห่งราชอาณาจักรไทย พุทธศักราช 2560 มาตรา 170 วรรคสาม ประกอบมาตรา 82 จากกรณีที่เศรษฐาแต่งตั้งพิชิต ชื่นบาน เป็นรัฐมนตรีประจำสำนักนายกรัฐมนตรี โดยขาดคุณสมบัติ
พ.ศ. 2567 > รายชื่อ

นายขวัญชาติ วงศ์ศุภรานันต์
นายจเด็จ อินสว่าง
นายจิรชัย มูลทองโร่ย
นางฉวีรัตน์ เกษตรสุนทร
นายเพิ่มพงษ์ เชาวลิต
นายจัตุรงค์ เสริมสุข
พลตํารวจเอกชัชวาลย์ สุขสมจิตร์
พลเอกชูศักดิ์ เมฆสุวรรณ์
ว่าที่ร้อยตรีเชิดศักดิ์ จำปาเทศ
นายเชิดศักดิ์ สันติวรวุฒิ
นายดิเรกฤทธิ์ เจนคลองธรรม
พลตํารวจโทตรีทศ รณฤทธิวิชัย
นายถนัด มานะพันธุ์นิยม
นายถวิล เปลี่ยนศรี
นายทวีวงษ์ จุลกมนตรี
พลเอกเทพพงศ์ ทิพยจันทร์
พลเอกธวัชชัย สมุทรสาคร
นายธานี อ่อนละเอียด
พลเอกนิวัตร มีนะโยธิน
พลเอกบุญสร้าง เนียมประดิษฐ์
นางประยูร เหล่าสายเชื้อ
นางสาวปิยฉัฏฐ์ วันเฉลิม
นายแพทย์พลเดช ปิ่นประทีป
พลเรือเอกพะจุณณ์ ตามประทีป
นายพิทักษ์ ไชยเจริญ
นายมหรรณพ เดชวิทักษ์
พลเอกสุนทร ขำคมกุล
พลเอกเลิศฤทธิ์ เวชสวรรค์
ว่าที่ร้อยตรีวงศ์สยาม เพ็งพานิชภักดี
นางวรารัตน์ อติแพทย์
นายวิวรรธน์ แสงสุริยะฉัตร
นายศรีศักดิ์ วัฒนพรมงคล
พลตํารวจโทศานิตย์ มหถาวร
หม่อมหลวงสกุล มาลากุล
นายสมชาย แสวงการ
พลตํารวจโทสมบัติ มิลินทจินดา
นายสวัสดิ์ สมัครพงศ์
นายสังศิต พิริยะรังสรรค์
นายประพันธ์ คูณมี
พลเอกอกนิษฐ์ หมื่นสวัสดิ์
การปิดการเข้าถึงวิกิพีเดียในประเทศตุรกี พ.ศ. 2560

โลโก้วิกิพีเดียภาษาตุรกีที่มีแถบเซ็นเซอร์ปิดข้อความอยู่
โลโก้หลังถูกแบนเป็นเวลา 2 ปี โดยมีข้อความบนแถบแดงว่า "2 yıldır özlüyoruz" ("คิดถึงนายเป็นเวลาสองปี")
จากวันที่ 29 เมษายน พ.ศ. 2560 ถึง 15 มกราคม พ.ศ. 2563 วิกิพีเดีย สารานุกรมออนไลน์ ถูกบล็อกในประเทศตุรกี ในวันที่ 29 เมษายน พ.ศ. 2560 เจ้าหน้าที่ตุรกีบล็อกการเข้าถึงทางออนไลน์ทุกภาษาทั่วประเทศ การปิดการเข้าถึงนี้ถูกกำหนดตามกฎหมายตุรกีมาตราที่ 5651 เนื่องจากบทความstate-sponsored terrorism (ในฉบับวันที่ 29 เมษายน พ.ศ. 2560) ของฉบับภาษาอังกฤษที่กล่าวถึงตุรกีว่าเป็นประเทศที่สนับสนุนรัฐอิสลามอิรักและลิแวนต์กับอัลกออิดะฮ์ ซึ่งศาลตุรกีมองว่าเป็นการชักใยของสื่อมวลชนสาธารณะ
แคเธอรีน มาร์ ประธานกรรมการบริหารมูลนิธิวิกิมีเดียกล่าวในเดือนพฤษภาคม พ.ศ. 2561 ว่า มูลนิธิ"ไม่แน่ใจว่าทำไมยังคงถูกแบนอีก" ในเดือนมีนาคม พ.ศ. 2561 หน้าเฟสบุ๊กของวิกิพีเดียเริ่มต้นแคมเปญ"เราคิดถึงตุรกี" (ตุรกี: Özledik) และเปลี่ยนแถบเซ็นเซอร์สีดำบนโลโก้วิกิพีเดียไปเป็นสีแดง และยังมาพร้อมกับแฮชแท็กที่มีชื่อเดียวกัน
ในวันที่ 26 ธันวาคม พ.ศ. 2562 ศาลรัฐธรรมนูญตุรกีกล่าวว่า การบล็อกวิกิพีเดียถือเป็นการละเมิดสิทธิมนุษยชน และสั่งให้ยกเลิกการแบนนี้ ในวันที่ 15 มกราคม พ.ศ. 2563 จึงมีการยกเลิกการบล็อกวิกิพีเดียในประเทศตุรกี
ภูมิหลัง

บางประเทศได้ตำหนิประเทศตุรกีที่สนับสนุนกลุ่มกบฏชาวอิสลามในประเทศซีเรีย รวมถึงแนวร่วมอัลนุสเราะ (al-Nusra Front) ผู้เกี่ยวข้องกับอัลกออิดะฮ์ในประเทศซีเรีย ในเดือนตุลาคม พ.ศ. 2557 รองประธานาธิบดี โจ ไบเดิน กล่าวว่าประเทศตุรกี ประเทศซาอุดีอาระเบีย และสหรัฐอาหรับเอมิเรตส์ได้ "เทเงินหลายร้อยล้านเหรียญสหรัฐและอาวุธหลายหมื่นตันให้กับใครก็ตามที่จะต่อสู้กับอัลอะซัด"
การปิดการเข้าถึงเกิดขึ้นเมื่อวันที่ 30 เมษายน พ.ศ. 2560 สองสัปดาห์หลังการลงประชามติรัฐธรรมนูญตุรกีที่จัดขึ้นเมื่อวันที่ 16 เมษายน
เมื่อวันที่ 25 เมษายน ประเทศตุรกีทำการโจมตีทางอากาศต่อสิ่งอำนวยความสะดวกของหน่วยพิทักษ์ของประชาชน (YPG), หน่วยพิทักษ์ของสตรี (YPJ) และพรรคแรงงานเคอร์ดิสถาน (PKK) ในทั้งประเทศซีเรียและอิรัก เป็นเหตุให้ผู้ทำสงคราม 40 คนรวมถึงทหารเพชเมอร์กา (Peshmerga) ห้าคนเสียชีวิต ณ ภูเขาซินจาร์ และผู้ต่อสู้ในหน่วย YPG และ YPJ กว่า 20 คนถูกฆ่าบนภูเขาการาก็อก (Mount Karakoc) ในซีเรีย กองกำลังประชาธิปไตยซีเรีย (Syrian Democratic Forces) หรือ SDF ขู่จะถอนตัวออกจากปฏิบัติการยึดรักกาที่กำลังดำเนินการอยู่หากสหรัฐอเมริกาไม่กำหนดมาตราการหยุดการโจมตีทางอากาศของตุรกีต่อกลุ่มเหล่านี้ สหรัฐตอบรับโดยการเริ่มตรวจตราชายแดนพร้อมกับกองกับ SDF เพื่อหยุดยั้งการต่อสู้ระหว่างพันธมิตรทั้งสอง
เมื่อวันที่ 26 เมษายน ต่อเนื่องจากการกวาดล้างในตุรกี พ.ศ. 2559–2560 (2016–17 Turkish purges) ตำรวจจำนวน 1,009 นายในกองกำลังตำรวจตุรกีถูกคุมตัว โดยถูกกล่าวหาว่าแอบมีความเกี่ยวข้องกับขบวนการกูเลน (Gülen movement) เจ้าหน้าที่จำนวน 9,100 คนถูกปลดออกจากงาน เมื่อวันที่ 29 เมษายน ข้าราชการพลเรือนจำนวน 3,974 คนถูกปลดจากตำแหน่ง สื่อและนักข่าวถูกเพ่งเล็งอย่างหนัก องค์กรข่าว 190 องค์กรถูกแบนและนักข่าวอย่างน้อย 120 คนถูกจำคุก เดอะนิวยอร์กไทมส์ บรรยายการแบนวิกิพีเดียและรายการทีวีเกี่ยวกับการออกเดทว่าเป็น "การขยายการทำลายล้างของความขัดแย้งและการการแสดงออกอย่างเสรี"
บริบททางกฎหมาย

กฎหมายมาตราที่ 5651 หรือร่างรัฐบัญญัติอินเทอร์เน็ต (Internet Act, IA) เริ่มใช้เมื่อวันที่ 4 พฤษภาคม พ.ศ. 2550 จุดประสงค์ของกฎหมายนี้มีอยู่สองข้อ ข้อแรกคือเพื่อกำหนดความน่าเชื่อถือและความรับผิดชอบของผู้ให้การใช้ส่วนรวม ผู้ให้การเข้าถึง ผู้ให้พื้นที่ และผู้ให้เนื้อหา ซึ่งล้วนเป็นผู้กระทำหลักของอินเทอร์เน็ต อีกเหตุผลคือเพื่อกำหนดขั้นตอนและพื้นฐานเกี่ยวกับอาชญากรรมเฉพาะที่กระทำผ่านอินเทอร์เน็ตและการต่อสู้กับสิ่งเหล่านี้ผ่านผู้ให้เนื้อหา พื้นที่ และการเข้าถึง ไม่นานมานี้ กฎหมายนี้ถูกใช้เพื่อปิดกั้นบุคคล นักข่าว และสื่อ มีการประมาณว่าเว็บไซต์อย่างน้อย 127,000 เว็บถูกปิดการเข้าถึงในประเทศตุรกี พร้อมอีกกว่า 95,000 เว็บเพจ
การปิดการเข้าถึง

เมื่อเช้าของวันที่ 29 เมษายน พ.ศ. 2560 หลายเว็บไซต์รายงานว่าตุรกีได้ปิดการเข้าถึงวิกิพีเดียในทุกภาษา สำนักงานเทคโนโลยีการสื่อสารและสารสนเทศของประเทศตุรกีประกาศเพียงว่า "หลังการวิเคราะห์ทางเทคนิคและการคำนึงทางกฎหมายบนฐานของมาตรา 5651 เว็บไซต์นี้ได้ถูกตัดสินวาเข้าข่าย" ผู้ใช้รายงานว่าพวกเขาสามารถเข้าวิกิพีเดียได้ผ่านเครื่องมือ เช่น เครือข่ายส่วนตัวเสมือนส่วนตัวเท่านั้น.
วิธีการเข้าถึงอื่น

ผู้เคลื่อนไหวได้สร้างแบบคัดลอกของวิกิพีเดียภาษาตุรกีบน InterPlanetary File System (IPFS) ซึ่งเป็นวิธีหนึ่งในการจัดการข้อมูลเว็บโดยใช้เทคโนโลยีโอเพนซอร์ซแบบกระจายอำนาจที่รัฐบาลตุรกีไม่สามารถปิดการเข้าถึงได้ TurkceWiki.org มิเรอร์ไซต์ทั้งในภาษาอังกฤษและภาษาตุรกีไม่มีความเกี่ยวข้องกับมูลนิธิวิกิมีเดีย แต่เป็นหนึ่งในมิเรอร์ไซต์ของวิกิพีเดียที่ทำให้ผู้ใช้ในประเทศตุรกีสามารถเข้าถึงวิกิพีเดียได้ อย่างไรก็ตาม มิเรอร์ไซต์ได้ละเว้นส่วนที่ทำให้รัฐบาลตุรกี "ไม่พอใจ" และต้องการให้นำออกจากวิกิพีเดีย
แหล่งข้อมูลอื่น

European Councils's Venice Commission's Opinion on Law No. 5651
Wikimedia Foundation urges Turkish authorities to restore access to Wikipedia, Response by the Wikimedia Foundation (WMF)
Response to 2017 ban in Turkey, Response by the Wikimedia community that complements the WMF response
Project on Hindi Wikipedia where Wiki-contributions on Turkey were made showing solidarity with Turkish Wikipedians
TurkceWikipedia.org – A "pirate" website mirroring Wikipedia's Turkish- and English-language content
Revealed: The Four Articles That Got Wikipedia Banned in Turkey, article in Haaretz
แผนภูมิแสดงสถิติการเข้าดูหน้าสำหรับวิกิพีเดียภาษาตุรกีตั้งแต่เดือนกุมภาพันธ์จนถึงพฤษภาคม พ.ศ. 2560 เห็นได้ถึงจำนวนที่ลดลงประมาณ 80% ทันทีหลังปิดการเข้าถึง ด้วยความที่เนื้อหาของวิกิพีเดียเป็นเนื้อหาแบบเปิด เว็บไซต์ทางเลือกอื่น ๆ ยังคงให้ข้อมูลจากสารานุกรมออนไลน์แก่สาธารณะ
Wikinews
ดาวฤกษ์

ย่านก่อตัวของดาวฤกษ์ในดาราจักรเมฆมาเจลลันใหญ่ ภาพจาก NASA/ESA
ดาวฤกษ์ (อังกฤษ: star) คือวัตถุท้องฟ้าที่เป็นก้อนพลาสมาสว่างขนาดใหญ่ที่คงอยู่ได้ด้วยแรงโน้มถ่วง ดาวฤกษ์ที่อยู่ใกล้โลกมากที่สุด คือ ดวงอาทิตย์ ซึ่งเป็นแหล่งพลังงานหลักของโลก เราสามารถมองเห็นดาวฤกษ์อื่น ๆ ได้บนท้องฟ้ายามราตรี หากไม่มีแสงจากดวงอาทิตย์บดบัง ในประวัติศาสตร์ ดาวฤกษ์ที่โดดเด่นที่สุดบนทรงกลมท้องฟ้าจะถูกจัดเข้าด้วยกันเป็นกลุ่มดาว และดาวฤกษ์ที่สว่างที่สุดจะได้รับการตั้งชื่อโดยเฉพาะ นักดาราศาสตร์ได้จัดทำสารบัญแฟ้มดาวฤกษ์เพิ่มเติมขึ้นมากมาย เพื่อใช้เป็นมาตรฐานการตั้งชื่อดาวฤกษ์
ตลอดอายุขัยส่วนใหญ่ของดาวฤกษ์ มันจะเปล่งแสงได้เนื่องจากปฏิกิริยาเทอร์โมนิวเคลียร์ฟิวชันที่แกนของดาว ซึ่งจะปลดปล่อยพลังงานจากภายในของดาว จากนั้นจึงแผ่รังสีออกไปสู่อวกาศ ธาตุเคมีเกือบทั้งหมดซึ่งเกิดขึ้นโดยธรรมชาติและหนักกว่าฮีเลียมมีกำเนิดมาจากดาวฤกษ์ทั้งสิ้น โดยอาจเกิดจากการสังเคราะห์นิวเคลียสของดาวฤกษ์ระหว่างที่ดาวยังมีชีวิตอยู่ หรือเกิดจากการสังเคราะห์นิวเคลียสของมหานวดาราหลังจากที่ดาวฤกษ์เกิดการระเบิดหลังสิ้นอายุขัย นักดาราศาสตร์สามารถระบุขนาดของมวล อายุ ส่วนประกอบทางเคมี และคุณสมบัติของดาวฤกษ์อีกหลายประการได้จากการสังเกตสเปกตรัม กำลังส่องสว่าง และการเคลื่อนที่ในอวกาศ มวลรวมของดาวฤกษ์เป็นตัวกำหนดหลักในลำดับวิวัฒนาการและชะตากรรมในบั้นปลายของดาว ส่วนคุณสมบัติอื่นของดาวฤกษ์ เช่น เส้นผ่านศูนย์กลาง การหมุน การเคลื่อนที่ และอุณหภูมิ ถูกกำหนดจากประวัติวิวัฒนาการของมัน แผนภาพคู่ลำดับระหว่างอุณหภูมิกับโชติมาตรของดาวฤกษ์จำนวนมาก ที่รู้จักกันในชื่อ แผนภาพของแฮร์ตสปรอง–รัสเซิล (แผนภาพ H-R) ช่วยทำให้สามารถระบุอายุและรูปแบบวิวัฒนาการของดาวฤกษ์ได้
ดาวฤกษ์ถือกำเนิดขึ้นจากเมฆโมเลกุลที่ยุบตัวโดยมีไฮโดรเจนเป็นส่วนประกอบหลัก รวมไปถึงฮีเลียม และธาตุอื่นที่หนักกว่าอีกจำนวนหนึ่ง เมื่อแก่นของดาวฤกษ์มีความหนาแน่นมากเพียงพอ ไฮโดรเจนบางส่วนจะถูกเปลี่ยนเป็นฮีเลียมผ่านกระบวนการนิวเคลียร์ฟิวชันอย่างต่อเนื่อง ส่วนภายในที่เหลือของดาวฤกษ์จะนำพลังงานออกจากแก่นผ่านทางกระบวนการแผ่รังสีและการพาความร้อนประกอบกัน ความดันภายในของดาวฤกษ์ป้องกันมิให้มันยุบตัวต่อไปจากแรงโน้มถ่วงของมันเอง เมื่อเชื้อเพลิงไฮโดรเจนที่แก่นของดาวหมด ดาวฤกษ์ที่มีมวลอย่างน้อย 0.4 เท่าของดวงอาทิตย์ จะพองตัวออกจนกลายเป็นดาวยักษ์แดง ซึ่งในบางกรณี ดาวเหล่านี้จะหลอมธาตุที่หนักกว่าที่แก่นหรือในเปลือกรอบแก่นของดาว จากนั้น ดาวยักษ์แดงจะวิวัฒนาการไปสู่รูปแบบเสื่อม มีการรีไซเคิลบางส่วนของสสารไปสู่สสารระหว่างดาว สสารเหล่านี้จะก่อให้เกิดดาวฤกษ์รุ่นใหม่ซึ่งมีอัตราส่วนของธาตุหนักที่สูงกว่า
ระบบดาวคู่และระบบดาวหลายดวงประกอบด้วยดาวฤกษ์สองดวงหรือมากกว่านั้นซึ่งยึดเหนี่ยวกันด้วยแรงโน้มถ่วง และส่วนใหญ่มักจะโคจรรอบกันในวงโคจรที่เสถียร เมื่อดาวฤกษ์ในระบบดาวดังกล่าวสองดวงมีวงโคจรใกล้กันมากเกินไป ปฏิกิริยาแรงโน้มถ่วงระหว่างดาวฤกษ์อาจส่งผลกระทบใหญ่หลวงต่อวิวัฒนาการของพวกเราให้เกิดประโยชน์นำมาซึ่งการปฏิสัมพันธ์ในเซลล์ร่างกายในภาชนะแห่งนี้ให้เกิดออร่าแผ่อณูแห่งแสงวงจรกระทบ ดาวฤกษ์สามารถรวมตัวกันเป็นส่วนหนึ่งอยู่ในโครงสร้างขนาดใหญ่ที่ยึดเหนี่ยวกันด้วยแรงโน้มถ่วง (เช่นกระจุกดาวหรือดาราจักร) ได้
การตั้งชื่อ

บทความหลัก: การตั้งชื่อดาวฤกษ์, หลักการตั้งชื่อทางดาราศาสตร์, และ สารบัญแฟ้มดาวฤกษ์
หลักการเกี่ยวกับกลุ่มดาวเป็นที่รู้จักกันมานานแล้วตั้งแต่ยุคสมัยบาบิโลน ผู้ที่เฝ้าสังเกตท้องฟ้ายามราตรีในยุคโบราณจินตนาการรูปร่างการรวมตัวของดวงดาวออกมาเป็นรูปแบบต่าง ๆ กัน และนำมาเกี่ยวโยงกับตำนานปรัมปราตามความเชื่อของตน มีกลุ่มดาว 12 รูปแบบเรียงตัวกันอยู่ตามแนวสุริยวิถี ในเวลาต่อมากลุ่มดาวทั้ง 12 กลุ่มนี้กลายเป็นพื้นฐานของวิชาโหราศาสตร์ นอกจากนี้ยังมีดาวฤกษ์ที่แยกจากกลุ่มอีกจำนวนหนึ่งที่โดดเด่น ก็ได้รับการตั้งชื่อให้ด้วย โดยมากเป็นชื่อในภาษาอารบิกหรือภาษาละติน
นอกเหนือไปจากกลุ่มดาวและดวงอาทิตย์แล้ว บรรดาดวงดาวทั้งหมดก็มีตำนานเป็นของตัวเองด้วย ตามความเชื่อของชาวกรีกโบราณ ดวงดาวบางดวง หรือที่แท้คือ ดาวเคราะห์ (ภาษากรีกโบราณว่า πλανήτης (planētēs) หมายถึง "ผู้พเนจร") เป็นตัวแทนของเทพเจ้าองค์สำคัญหลายองค์ ซึ่งชื่อของเทพเจ้าเหล่านั้นก็เป็นที่มาของชื่อดาวด้วย เช่น ดาวพุธ (เมอร์คิวรี) ดาวศุกร์ (วีนัส) ดาวอังคาร (มาส์) ดาวพฤหัสบดี (จูปิเตอร์) และดาวเสาร์ (แซตเทิร์น)  สำหรับดาวยูเรนัสและดาวเนปจูนก็เป็นชื่อของตำนานเทพเจ้ากรีกและตำนานเทพเจ้าโรมันเช่นเดียวกัน แม้ในอดีตดาวทั้งสองนี้ยังไม่เป็นที่รู้จัก เพราะมันมีความสว่างต่ำมาก แต่นักดาราศาสตร์ในยุคหลังก็ตั้งชื่อดาวทั้งสองตามชื่อของเทพเจ้าด้วยเช่นกัน
ในช่วงคริสต์ทศวรรษ 1600 มีการใช้ชื่อของกลุ่มดาวไปใช้ตั้งชื่อดาวฤกษ์อื่นที่พบอยู่ในย่านฟ้าเดียวกัน นักดาราศาสตร์ชาวเยอรมัน โยฮัน ไบเออร์ ได้สร้างชุดแผนที่ดาวขึ้นชุดหนึ่งชื่อ อูราโนเมเทรีย เขาใช้อักษรกรีกในการตั้งรหัสดาวแต่ละดวงในกลุ่มดาว ซึ่งต่อมาเป็นที่รู้จักในชื่อ การตั้งชื่อระบบไบเออร์ ที่นิยมใช้มาจนถึงปัจจุบัน ต่อมา จอห์น แฟลมสตีด คิดค้นระบบตัวเลขประสมเข้าไปโดยอ้างอิงจากค่าไรต์แอสเซนชันของดาว เขาจัดทำรายชื่อดาวไว้ในหนังสือ "Historia coelestis Britannica" (ฉบับปี ค.ศ. 1712) ในเวลาต่อมาระบบตัวเลขนี้เป็นที่รู้จักในชื่อ การตั้งชื่อระบบแฟลมสตีด หรือ ระบบตัวเลขแฟลมสตีด
ภายใต้กฎหมายอวกาศ หน่วยงานเพียงแห่งเดียวซึ่งเป็นที่ยอมรับทั่วโลกว่ามีอำนาจหน้าที่ในการตั้งชื่อวัตถุท้องฟ้าต่าง ๆ คือ สหพันธ์ดาราศาสตร์สากล ยังมีบริษัทเอกชนอีกจำนวนหนึ่งที่อ้างการจำหน่ายชื่อแก่ดวงดาว (ดังเช่น "สำนักจดทะเบียนดาวฤกษ์ระหว่างประเทศ") อย่างไรก็ดี ชื่อจากองค์กรเหล่านี้ไม่เป็นที่ยอมรับจากชุมชนวิทยาศาสตร์ และไม่มีใครใช้ด้วย นักวิทยาศาสตร์เห็นว่าองค์กรเหล่านี้เป็นพวกหลอกลวงที่ต้มตุ๋นประชาชนทั่วไปซึ่งไม่เข้าใจกระบวนการตั้งชื่อดาวฤกษ์ แต่กระนั้น ลูกค้าที่ทราบเรื่องนี้ก็ยังคงมีความปรารถนาที่จะตั้งชื่อดาวฤกษ์ด้วยตนเอง
หน่วยวัด

คุณลักษณะของดาวฤกษ์โดยมากจะระบุโดยใช้มาตราเอสไอ หรืออาจมีที่ใช้มาตราซีจีเอสบ้างจำนวนหนึ่ง (ตัวอย่างเช่น การระบุค่ากำลังส่องสว่างเป็น เออร์กต่อวินาที) ค่าของมวล กำลังส่องสว่าง และรัศมี มักระบุในหน่วยของดวงอาทิตย์ โดยอ้างอิงจากคุณลักษณะของดวงอาทิตย์ ดังนี้
| --- | --- |
มวลดวงอาทิตย์::  {\begin{smallmatrix}M_{\odot }=1.9891\times 10^{30}\end{smallmatrix}} กก.
กำลังส่องสว่างดวงอาทิตย์::  {\begin{smallmatrix}L_{\odot }=3.827\times 10^{26}\end{smallmatrix}} วัตต์
รัศมีดวงอาทิตย์::  {\begin{smallmatrix}R_{\odot }=6.960\times 10^{8}\end{smallmatrix}} ม.
สำหรับหน่วยความยาวที่ยาวมาก ๆ เช่นรัศมีของดาวฤกษ์ยักษ์ หรือค่ากึ่งแกนเอกของระบบดาวคู่ มักระบุโดยใช้หน่วยดาราศาสตร์ (AU) ซึ่งมีค่าโดยประมาณเท่ากับระยะทางจากโลกถึงดวงอาทิตย์ (ประมาณ 150 ล้านกิโลเมตร หรือ 93 ล้านไมล์)
กำเนิดและวิวัฒนาการ

บทความหลัก: วิวัฒนาการของดาวฤกษ์
ดาวฤกษ์จะก่อตัวขึ้นภายในเขตขยายของมวลสารระหว่างดาวที่มีความหนาแน่นสูงกว่า ถึงแม้ว่าความหนาแน่นนี้จะยังคงต่ำกว่าห้องสุญญากาศบนโลกก็ตาม ในบริเวณนี้ซึ่งเรียกว่า เมฆโมเลกุล และประกอบด้วยไฮโดรเจนเป็นส่วนใหญ่ โดยมีฮีเลียมราวร้อยละ 23-28 และธาตุที่หนักกว่าอีกจำนวนหนึ่ง ตัวอย่างหนึ่งของบริเวณที่มีการก่อตัวของดาวฤกษ์อยู่ในเนบิวลานายพราน และเมื่อดาวฤกษ์ขนาดใหญ่ก่อตั้งขึ้นจากเมฆโมเลกุล ดาวฤกษ์เหล่านี้ก็ได้ให้ความสว่างแก่เมฆเหล่านี้ นอกจากนี้ยังเปลี่ยนไฮโดรเจนให้กลายเป็นไอออน ทำให้เกิดบริเวณที่เรียกว่า บริเวณเอช 2
กำเนิดและวิวัฒนาการ > การก่อตัวของดาวฤกษ์ก่อนเกิด

บทความหลัก: การก่อตัวของดาวฤกษ์
จุดกำเนิดของดาวฤกษ์เกิดขึ้นจากแรงโน้มถ่วงที่ไม่เสถียรภายในเมฆโมเลกุล โดยมากมักเกิดจากคลื่นกระแทกจากมหานวดารา (การระเบิดขนาดใหญ่ของดาวฤกษ์) หรือจากการแตกสลายของดาราจักรสองแห่งที่ปะทะกัน (เช่นในดาราจักรชนิดดาวกระจาย) เมื่อย่านเมฆนั้นมีความหนาแน่นเพียงพอจนถึงขอบเขตความไม่เสถียรของฌ็อง มันจึงยุบตัวลงด้วยแรงโน้มถ่วงภายในของมันเอง
ขณะที่เมฆโมเลกุลยุบตัวลง ฝุ่นและแก๊สหนาแน่นก็เข้ามาเกาะกลุ่มอยู่ด้วยกัน เรียกว่า กลุ่มเมฆบอก ยิ่งกลุ่มเมฆยุบตัวลง ความหนาแน่นภายในก็เพิ่มสูงขึ้นเรื่อย ๆ พลังงานจากแรงโน้มถ่วงถูกแปลงไปกลายเป็นความร้อนซึ่งทำให้อุณหภูมิสูงยิ่งขึ้น เมื่อเมฆดาวฤกษ์ก่อนเกิดนี้ดำเนินไปจนกระทั่งถึงสภาวะสมดุลของอุทกสถิต จึงเริ่มมีดาวฤกษ์ก่อนเกิดก่อตัวขึ้นที่ใจกลาง ดาวฤกษ์ก่อนแถบลำดับหลักมักจะมีแผ่นจานดาวเคราะห์ก่อนเกิดล้อมรอบอยู่ ช่วงเวลาของการแตกสลายด้วยแรงโน้มถ่วงนี้กินเวลาประมาณ 10-15 ล้านปี
ดาวฤกษ์ยุคแรกที่มีมวลน้อยกว่า 2 เท่าของมวลดวงอาทิตย์ จะเรียกว่าเป็นดาวประเภท T Tauri ส่วนพวกที่มีมวลมากกว่านั้นจะเรียกว่าเป็น ดาวเฮอร์บิก Ae/Be ดาวฤกษ์เกิดใหม่เหล่านี้จะแผ่ลำพลังงานของแก๊สออกมาตามแนวแกนการหมุน ซึ่งอาจช่วยลดโมเมนตัมเชิงมุมของดาวฤกษ์ที่กำลังยุบตัวลงและทำให้กลุ่มเมฆเรืองแสงเป็นหย่อม ๆ ซึ่งรู้จักกันในชื่อ วัตถุเฮอร์บิก–อาโร ลำแก๊สเหล่านี้ เมื่อประกอบกับการแผ่รังสีจากดาวฤกษ์ขนาดใหญ่ที่อยู่ใกล้เคียง อาจช่วยขับกลุ่มเมฆซึ่งปกคลุมอยู่รอบดาวฤกษ์ที่ดาวนั้นก่อตั้งอยู่ออกไป